মাথায় কালো পাগড়ি, হাতে লাঠি, পরনে কালো রং-এর পোশাক। দিঘা সমুদ্র সৈকতে গেলেই এবার থেকে দেখা মিলবে এঁদের। তবে এতে ঘাবড়ানোর কিছু নেই, সৈকত এলাকায় নজরদারি রাখতে নতুন এই বাহিনি নামিয়েছে প্রশাসন।

এই বিষয়ে অন্যান্য খবর

দিঘার রাস্তায় কিলবিল করছে মাছ, হতবাক সবাই, দেখুন সেই ভিডিও


দিন দিন রূপ বদলাচ্ছে দিঘার। তবে মাঝে মধ্যেই প্রশাজনের নজরদারির বেড়াজাল টপকে ঝুপড়ি কিংবা ছোট দোকান সমুদ্রতটে বসিয়ে দেন কিছু অসাধু ব্যবসায়ী। জবরদখলকারীদের সরাতে মাঝে মধ্যে অভিযান চালায় স্থানীয় প্রশাসন। কিন্তু তাতেও লাভের লাভ কিছুই হয় না। এর থেকে শিক্ষা নিয়ে নতুন উদ্যোগ নিল দিঘা-শঙ্করপুর উন্নয়ন পর্ষদ।

'ব্ল্যাক ফোর্স'। নিজস্ব চিত্র
একটি বেসরকারি নিরাপত্তা সংস্থার সঙ্গে চুক্তি করেছে দিঘা শঙ্করপুর-উন্নয়ন পর্ষদ। চুক্তি অনুযায়ী, সংস্থার ১০ জন কর্মীকে সৈকতে নজরদারির জন্য নিয়োগ করা হয়েছে। দিনের বেলায় ৪ জন এবং রাতে ৬ জন কর্মী নজরদারি রাখছেন ওল্ড দিঘা এবং নিউ দিঘার সৈকতে।

'ব্ল্যাক ফোর্স'। নিজস্ব চিত্র
সৈকতের ফুটপাথ বা উন্নয়ন পর্ষদের জমি কোনও ভাবে দখল হতে দেখলেই দখলদারীদের উচ্ছেদ করাটাই বাহিনীর মূল কাজ বলে জানানো হয়েছে পর্ষদের পক্ষ থেকে। সেই সঙ্গে সন্ধেবেলায় দিঘার সৈকতে কোনও পর্যটক যাতে না নামেন সেই দিকেও নজর রাখা হবে। নতুন এই বাহিনির নাম হয়েছে 'ব্ল্যাক ফোর্স'।